हर एक इंसान ऐसे ही लोगों के साथ में रहना पसंद करता है, जो खुश हों और अपनी जिंदगी को ले कर जिन में उत्साह हो। फिर भले ही आप हर समय ख़ुशी को महसूस नहीं करते, लेकिन फिर भी जबरदस्ती ही सही लेकिन समय-समय पर अपने चेहरे पर एक मुस्कुराहट रखने की कोशिश जरुर करें। इस से ना सिर्फ आप को अच्छा महसूस होगा, बल्कि इस से अन्य लोगों को आपके पास रहने, आपसे बात करने और आपको जानने का मन भी होगा। मुस्कुराना तब और भी ज्यादा जरूरी हो जाता है, जब आप अपने से विपरीत जेंडर के इंसान को आकर्षित करना चाह रहे हों, क्योंकि इससे सामने वाले को लगता है कि आप एक पॉजिटिव इंसान हैं और उसे आपसे मिलना चाहिए। यदि आप किसी पार्टी में हैं या फिर किसी अन्य सामाजिक कार्यक्रम में मौजूद हैं, तो बस इतना ध्यान रखें कि आपकी बॉडी लेंग्वेज कुछ ऐसी हो, कि लोग खुद आगे आकर आपसे बातें करें, और आप भी यही चाहते हैं कि लोग आपसे बातें करें। लोगों के साथ में ऑय कांटेक्ट बनाएं, उन की तरफ देख कर हल्का सा सिर हिलाएं, और नीचे जमीन पर या अपने पैरों देखने के बजाय सामने की ओर देखें। खुश नजर आएं और अन्य लोगों से बातें करने के लिए हमेशा तैयार रहें, इस तरह से लोग खुद ही आपके पास आने लगेंगे।   जहाँ तक हो सके अपने हाथों को बांध कर रखने, परेशान दिखने और एक कोने में खड़े होने से बचें। इस तरह की मुद्राएँ लोगों के सामने ऐसा दर्शाती हैं, कि आप अकेले रहना चाहते हैं, और फिर क्या आप जानते हैं कि फिर क्या होगा? लोग आपको अकेला ही छोड़ देंगे। अपने फोन को अपने से जरा दूर रखें। यदि आप बिजी नजर आएँगे, तो लोग खुद ही आपको बीच में रोकना नहीं चाहेंगे। आपकी बॉडी लेंग्वेज कुछ इस तरह होनी चाहिए कि लोगों को लगे कि आप उनसे बातें करना चाहते हैं। फिर भले ही आप किसी पुराने फ्रेंड से बात कर रहे हों, या फिर किसी ऐसे से बातें कर रहे हों, जो कि बस अभी पहली बार ही मिला है, आपको हर बार बात करने में मन से अपनी रूचि दिखानी है। बातचीत में पूरी तरह से ध्यान देने से लोगों को लगेगा कि आप बहुत अच्छे साथी हैं, और इस तरह से अन्य लोग भी आपके करीब आने की कोशिश करने लगेंगे।  हर समय लोगों को सिर्फ ऐसा ही कुछ बोलने की कोशिश ना करें, जो वो सुनना चाहते हैं या फिर जिससे आपको लगता है कि आपके ऐसा बोलने से वो आप को और भी ज्यादा पसंद करने लगेंगे। बस वास्तविक रहें। जब आप किसी से बात कर रहे हों, तो इस समय फोन पर किसी और को मेसेज या फोन कॉल ना करें और ना ही किसी फोन कॉल का जवाब दें, विशेष रूप से तब जब आप किसी जरूरी मुद्दे पर बात कर रहे हों। बातचीत में संतुलन बना कर रखें। लगातार सिर्फ अपने ही बारे में बाते ना करते रहें, क्योंकि इस तरह से आप अपनी छवि एक ऐसे व्यक्ति की तरह बना लेंगे जो सिर्फ अपने आप में डूबा रहता है। और ठीक उसी समय, बहुत ज्यादा चुप रहने से भी लोगों को लग सकता है कि आप बातों में दिलचस्पी नहीं ले रहे हैं। इस बात का सामना करें। लोगों को अपने बारे में बातें करना बहुत अच्छा लगता है। और यदि आप और ज्यादा सामाजिक इंसान बनना चाहते हैं, और लोगों से और भी ज्यादा बातें करना शुरू करना चाहते हैं, तो फिर आपको अपने सामने वाले इंसान से उसके बारे में पूछ कर कि आज आपका दिन कैसा रहा, आप कैसा महसूस कर रहे हैं, और वो क्या कर रहे हैं, ये सब कुछ पूछ कर ऐसा दिखाना होगा कि आप सच में उसके बारे में जानना चाहते हैं। इसका मतलब यह नहीं है कि आप उनके बारे में जानने के लिए जबरदस्ती में बेमतलब के या फिर कुछ व्यक्तिगत सवाल कर बैठें। बस उन्हें ऐसा दर्शाएँ कि आप जो भी पूछ रहे हैं, दिल से उसके बारे में जानना चाहते हैं और इसके साथ ही उनसे बात भी करना चाहते हैं। यह तरकीब ऐसे लोगों के लिए बहुत अच्छी साबित होती है जो जरा शर्मीले से होते हैं और जो खुद से अपने बारे में बातें करना पसंद नहीं करते। आपके कम मिलनसार होने का एक और कारण यह भी हो सकता है कि आप पहले से ही ऐसा सोच लेते हैं कि सामने मिलने वाले इंसान और आप के बीच में कुछ भी एक जैसा नही है। हो सकता है कि आप उस इंसान को एकदम बेवकूफ, या फिर उसे अपने फ्रेंड बनाने के लायक ही ना समझ रहे हों, लेकिन यदि आप खुले विचारों वाले होंगे, और लोगों को अपने सामने खुलने का समय दे रहे होंगे, तो आप खुद देखेंगे कि उनके और आपके बीच में आपकी सोच से कहीं ज्यादा कुछ एक-जैसा है। सिर्फ एक बार अच्छे से बात कर लेने के बाद उसे अपना अच्छा फ्रेंड भी ना समझने लगें। किसी भी निर्णय पर पहुँचने से पहले उससे एक-दो बार और बातें करें और उसकी पर्सनालिटी को समझने की कोशिश करें।
ابتسم. اجعل لغة جسدك تنــُّم عن الترحيب. كن على طبيعتك ولا تتصنع. اسأل الناس أسئلة عن أنفسهم. كن متفتح الذهن.